CELEX: 62009CN0026
Language: da
Date: 2009-01-19 00:00:00
Title: Sag C-26/09: Anmodning om præjudiciel afgørelse indgivet af Court of Appeal (Det Forenede Kongerige) den 19. januar 2009 — Motor Insurers' Bureau mod Helphire (UK) Limited og Angel Assistance Limited

18.4.2009   
            
            
               DA
            
            
               Den Europæiske Unions Tidende
            
            
               C 90/8
            
         Anmodning om præjudiciel afgørelse indgivet af Court of Appeal (Det Forenede Kongerige) den 19. januar 2009 — Motor Insurers' Bureau mod Helphire (UK) Limited og Angel Assistance Limited
   (Sag C-26/09)
   2009/C 90/13
   Processprog: engelsk
   
      Den forelæggende ret
   
   Court of Appeal
   
      Parter i hovedsagen
   
   
      Sagsøger: Motor Insurers' Bureau
   
      Sagsøgte: Helphire (UK) Limited og Angel Assistance Limited
   
      Præjudicielle spørgsmål
   
   Spørgsmål 1
   
               a)
            
            
               Når det af en medlemsstats nationale ret følger, at de omkostninger, som en skadelidt i et færdselsuheld påføres ved efterfølgende at leje et erstatningskøretøj, skal erstattes af den ansvarlige person, er der da i direktivets artikel 1, stk. 4 (1), hjemmel for, at MIB kan afvise ethvert ansvar for sådanne omkostninger i en situation, hvor erstatningen i sidste ende vil blive udbetalt til det forsikringsselskab, som har udstedt en police vedrørende følger af uheld, som dækker lejeomkostninger, hvis der ikke opnås dækning for disse hos den ansvarlige person?
            
         
               b)
            
            
               Hvis spørgsmål 1.a. besvares benægtende, vil den erstatning, som MIB yder, da kunne begrænses til den præmie — om nogen — der skal betales til det forsikringsselskab, som har betalt lejeomkostningerne?
            
         Spørgsmål 2
   Hvis spørgsmål 1.a. besvares benægtende:
   Skal en national domstol fortolke overenskomsten vedrørende uforsikrede førere således, at direktivet får virkning i overensstemmelse med de principper, som Domstolen opstillede i dom af 13. november 1990, sag C-106/89, Marleasing SA mod La Comercial Internacional de Alimentacion SA., Sml. I, s. 4135? Er en aftale såsom overenskomsten vedrørende uforsikrede førere med andre ord omfattet af »samtlige bestemmelser i national ret«, som nævnt i præmis 120, tredje led, i dom af 5. oktober 2004, forenede sager C-397/01 — C403/01, Pfeiffer m.fl. mod Deutsches Rotes Kreuz, Sml. I, s. 8835?
   Spørgsmål 3
   Hvis spørgsmål 1.a. besvares benægtende:
   Har direktivets artikel 1, stk. 4, direkte virkning?
   Spørgsmål 4
   Hvis spørgsmål 3 besvares bekræftende:
   
               a)
            
            
               Med henblik på at afgøre, hvorvidt et organ såsom MIB er et sådant, i forhold til hvilket bestemmelser i et direktiv, som kan have direkte virkning, kan påberåbes:
               
                           i)
                        
                        
                           Skal denne afgørelse træffes i henhold til de kriterier, som Domstolen opstillede i dom af 12. juli 1990, sag C-188/89, Foster m.fl. mod British Gas plc, Sml. I, s. 3313?
                        
                     
                           ii)
                        
                        
                           Hvis afgørelsen skal træffes i henhold til visse (men ikke alle) disse kriterier og/eller yderligere kriterier, i henhold til hvilke kriterier skal afgørelsen da træffes?
                        
                     
         
               b)
            
            
               Er det alene op til den nationale domstol at afgøre, hvorvidt et organ opfylder de relevante kriterier?
            
         
               c)
            
            
               Opfylder et organ, som har MIB’s kendetegn, kriterierne, således at de bestemmelser i et direktiv, som har direkte virkning, kan påberåbes i forhold til organet?
            
         
      (1)  Rådets andet direktiv 84/5/EØF af 30.12.1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 8, s. 17).